144 Jurnalul Oficial al Uniunii Europene 03/vol. 5 31986R1174 24.4.1986 JURNALUL OFICIAL AL COMUNITĂȚILOR EUROPENE L107/1 REGULAMENTUL (CEE) NR. 1174/86 AL CONSILIULUI din 21 aprilie 1986 de modificare a Regulamentului (CEE) nr. 706/73 privind regimurile comunitare aplicabile insulelor anglo-normande şi insulei Man pentru comerțul produselor agricole CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Actul de aderare din 1972, în special articolul 1 alineatul 2 al treilea paragraf din Protocolul nr. 3, având în vedere propunerea Comisiei, întrucât anumite norme veterinare care se aplică Irlandei de Nord, referitoare la febra aftoasă și la comerțul cu animale vii, carne proaspătă și produse din carne au fost liberalizate; întrucât Regulamentul (CEE) nr. 706/73 (!), în contextul sectoru- lui veterinar, a asociat Irlandei de Nord insulele anglo-normande și insula Man; întrucât, pentru a reduce la minimum riscul apariției bolii, este necesar ca aceste țări să fie autorizate să aplice în continuare normele veterinare referitoare la febra aftoasă în vigoare până în prezent, ADOPTĂ PREZENTUL REGULAMENT: Articolul 1 Articolul 3 din Regulamentul (CEE) nr. 706/73 se înlocuiește cu următorul text: „Articolul 3 De la 1 septembrie 1973, prevederile comunitare din următoarele domenii: — legislația veterinară, — legislația zootehnică, — legislația fitosanitară, — comercializarea semințelor și a materialului săditor, — legislația privind alimentele, — legislația privind furajele, — normele de calitate și de comercializare, se aplică în condiții identice cu cele valabile pentru Regatul Unit în ceea ce privește produsele menționate în articolul 1 și importate în insule sau exportate din insule spre Comunitate. Totuși, insulele anglo-normande și insula Man sunt autorizate să aplice în continuare, în ceea ce privește comerțul cu animale vii, carne proaspătă și produse din carne, dispozițiile specifice de reglementare pentru febra aftoasă pe care le aplică impor- turilor. Aceste dispoziţii nu trebuie să fie mai restrictive decât cele în vigoare la 30 septembrie 1985.” Articolul 2 Prezentul regulament intră în vigoare în ziua publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Luxemburg, 21 aprilie 1986. () JOL68,15.3.1973,p. 1. Pentru Consiliu Președintele G. BRAKS